作者：吴文英
词牌/韵律：西河

paragraphs: 春乍霁。
清涟画舫融泄。
螺云万叠暗凝愁，黛蛾照水。
漫将西子比西湖，溪边人更多丽。
步危径、攀艳蕊。
掬霞到手红碎。
青蛇细折小回廊，去天半咫。
画阑日暮起东风，棋声吹下人世。
海棠藉雨半绣地。
正残寒、初御罗绮。
除酒销春何计。
向沙头更续，残阳一醉。
双玉杯和流花洗。